AB speel in Pakistanse T20-liga | Netwerk24
AB speel in Pakistanse T20-liga
Die voormalige Protea-kolwer AB de Villiers gaan in Februarie in die Pakistanse Superliga (PSL) te siene wees.
AB de Villiers. Foto: Getty Images
De Villiers het die bespiegeling daaroor die laaste klompie dae Vrydag in 'n beeldgreep op Twitter bevestig.
Die 34-jarige De Villiers het vanjaar sy internasionale uittrede aangekondig.
Hy het in die Indiese Premierliga reeds vir die Delhi Daredevils en die Royal Challengers Bangalore gespeel.
De Villiers was ook al vir die Barbados Tridents in Karibiese Premierliga in aksie.
Verlede maand is daar aangekondig dat De Villiers die niespelende ambassadeur van die Verenigde Arabiese Emirate se nuwe T20-kriekettoernooi gaan wees. Dié UAE T20x, waarin vyf spanne gaan speel, word van 19 Desember tot 11 Januarie beslis en oorvleuel met die Big Bash League in Australië.
Die PSL word volgende jaar 'n vierde keer gehou.
Die wedstryde word in die Verenigde Arabiese Emirate gespeel, terwyl van die uitspeelwedstryde in Pakistan beslis word. – Sportredaksie